Registarske oznake motornih vozila u Srbiji

Nova registarska tablica za motorna vozila u Srbiji, čije izdavanje je počelo 1. januara 2011. godine je bele boje, oivičena crnom linijom i na njoj je sa leve strane, na plavoj podlozi, belim slovima ispisana međunarodna oznaka Republike Srbije-SRB, crnim slovima ispisana je oznaka registarskog područja, a crnim ciframa i slovima, između kojih je utisnut znak "-", ispisan je registarski broj vozila.

Između oznaka registarskog područja i registarskog broja vozila utisnut je crveni štit na kome je beli krst između četiri ocila bridovima okrenutih ka vertikalnoj gredi krsta. Oznaka registarskog područja na registarskoj tablici ispisuje se i na ćiriličkom pismu ispod utisnutog crvenog štita.

Registarski broj vozila sastoji se od kombinacije cifara "0 do 9" na tri ili četiri pozicije i kombinacije slova na dve pozicije. Slova unutar registarskog broja su sva slova latiničnog pisma srpskog jezika, osim slova Č, Ć, Š, Ž i Đ, kao i latinično slovo X.

Registarske tablice za motorna i priključna vozila koja ne ispunjavaju propisane uslove u pogledu dimenzija (dužine, širine i visine), odnosno čija je najveća dozvoljena masa veća od 40 tona, izrađuju se u jarko crvenoj boji i na njima je belim slovima ispisana oznaka registarskog područja, a belim brojevima - registarski broj vozila.

Ako je na motornom vozilu, osim na motociklu, izrađena površina na zadnjem delu vozila na koju se ne može postaviti standardna registarska tablica, na zahtev vlasnika vozila može se izraditi posebna zadnja registarska tablica pravougaonog oblika.

Dimenzije standardnih registarskih tablica za motorna vozila su 520,5 x 112,9 mm.

## Oznake na standardnim tablicama

Ovo je **spisak oznaka registarskih područja** (odnosno regiona), koji se koriste u Republici Srbiji, azbučnim redom.

## Oznake koje su ranije bile u upotrebi

## Oznake na "diplomatskim" tablicama

Registarske tablice za vozila diplomatskih i konzularnih predstavništava, misija stranih država i predstavništava međunarodnih organizacija u Republici Srbiji i njihovog osoblja, kao i stranih trgovinskih, saobraćajnih, kulturnih i drugih predstavništava, stranih dopisništava i stalnih stranih dopisnika, odnosno stranaca stalnih službenika u ovim predstavništvima sadrže: 
međunarodnu oznaku Republike Srbije, oznaku mesta registarskog područja (sedište predstavništva ili boravišta osoblja), brojčanu oznaku zemlje iz koje je predstavništvo registrovano u Republici Srbiji, slovnu oznaku delatnosti predstavništva, odnosno statusa lica u tim predstavništvima, registarski broj vozila i godinu za koju važi registracija.

Tablice su crne boje sa žutim registarskim oznakama, formata **12(3)-A-456**. Prva dva (ili tri) broja pružaju informaciju o državi iz koje potiče misija, slovo u sredini označava tip misije, a poslednja tri broja redni broj registarske tablice.

Slovne oznake delatnosti predstavništva, odnosno statusa lica u tim predstavništvima na registarskim tablicama su sledeće:

Brojevima se označava zemlja iz koje misija potiče:

Osim ovih oznaka, "diplomatske" tablice na svom levom kraju sadrže ispisane manjim pismom oznaku grada, odnosno registarskog područja gde vozilo registrovano (npr. BG), kao i zadnje dve cifre godine za koju je registrovano (npr. 11).

## Nove registarske oznake

Prvobitnim Pravilnikom o utvrđivanju registarskih područja, koji je trebalo da važi od 15. decembra 2007. godine, bilo je predviđeno postojanje 34 registarskih područja, odnosno ukidanje izvesnog broja oznaka. Bez registarske oznake je trebalo da ostanu: Aranđelovac, Vršac, Gornji Milanovac, Loznica, Paraćin, Priboj, Ruma i Trstenik. Gubljenje registarskih oznaka je izazvalo negativne reakcije javnosti, pa je ubrzo taj Pravilnik stavljen van snage.

Usvajanjem novog Zakona o bezbednosti saobraćaja na putevima 2008. godine, usvojen je i novi Pravilnik o utvrđivanju registarskih područja, čime je njihov broj povećan na 74. Na inicijativu građana opština Nove Varoši, Sjenice i Tutina, ovi gradovi su dobili svoju registarsku oznaku, pa je broj registarskih područja povećan na 77. Izdavanje novih registarskih tablica (po dimenzijama, sadržaju i fontu), usklađenim sa novim registarskim područjima, počelo je 1. januara 2011. godine..

## Povezano
* Registarske oznake motornih vozila u Bosni i Hercegovini
* Registarske oznake motornih vozila u Crnoj Gori
* Registarske oznake motornih vozila u Hrvatskoj
* Registarske oznake motornih vozila u Sloveniji
* Registarske oznake motornih vozila u Makedoniji

## Reference

## Vanjske veze
* Stari grb na novim tablicama („Pres“, 20. januar 2011)